Die aanvallers het omstreeks 22:00 Dinsdagaand toegang verkry tot die huis op De Rust, in die Uitkyk-omgewing, deur ŉ deur wat nie gesluit was nie. Die oorledene, John Bosman (61), het sit en TV kyk toe hy oorval is, sê kol. Mtsholi Bhembe, woordvoerder van die polisie. Sy vrou was in die slaapkamer.
Bosman is in die bolyf geskiet in die struweling wat gevolg het, maar sy vrou het haarself in die kamer toegesluit. Hy het vir haar geskree om die paniekknoppie te druk.